钦定古今图书集成/理学汇编/学行典/第192卷 > 陈誉〈子观泗〉
## 钦定古今图书集成/理学汇编/学行典/第192卷 > 陈誉〈子观泗〉

按《福州府志》：“陈誉，字誉夫，福清人。母林病，刲股疗之。
子观泗，字友达，亦笃孝，刲股疗病，有誉之行焉。郡守
吴涛诗云：‘他日启予足，惟天知此心’。”

===胡景清===按《漳州府志》：“胡景清，龙溪人。宋胡腾六世孙也。元兵
下漳南时，景清甫五岁，随父母逃难，仓卒失其母。及
长知学，每念母，辄流涕。一日，辞其父，抵幽蓟寻焉。忽
于燕市遇其从叔胡巨川，知母曾至燕，而未知其处，
逾年始得之，盖母子不相见者四十馀年矣。事闻，诏
旌表之，仍给驿以归。”